את לימודיו האקדמיים במדעי הטבע קיים בצרפת. בשנת 1979 החל מוחמד לעבוד ברשות המים של המדינה, ובשנים 1983–2005. בשנת 1981 החל להיות פעיל פוליטי. בפברואר 2013 ניצח מוחמד בבחירות והחליף את ראש הממשלה המכהן דליטה מוחמד דליטה.
בשנת 2020 מוחמד הכריז על יחסים בלתי-רשמיים עם ישראל.
אסקאי
אסקאי (ביפנית: 異世界, שמשמעותה היא "עולם אחר") הוא ז'אנר של אנימה ומאנגה. הז'אנר מתמקד בגיבור אנושי מכדור הארץ שעובר או נולד מחדש או נלכד ביקום מקביל. ישנן יצירות שונות מהספרות המערבית כמו עליזה בארץ הפלאות, פיטר פן, דברי ימי נרניה, והקוסם מארץ עוץ אותן גם ניתן להחשיב כמשתייכות לז'אנר זה.
לעיתים רבות היקום המקביל כבר קיים בעולם של הגיבור כמשחק וידאו או בספר, אך לעיתים היקום המקביל אינו מוכר לגיבור. לעיתים הגיבור מוצא את עצמו בעולם חדש לגמרי בו עדיין יש לו זיכרונות מחייו הקודמים או שהוא שוכח לחלוטין את מה שקרה לו עד שהוא התעורר ביקום המקביל. במקרים אחרים היקום המקביל יכול להיות עולם וירטואלי, או עולם וירטואלי שהופך לממשי. סיפורי מסע בזמן (אל העבר או אל העתיד) אינם נחשבים כמשתייכים לז'אנר זה, שכן הדמויות עוברות בטלפורטציה לזמן אחר באותו העולם ולא לממד מקביל באותו הזמן.
בסדרות בסוגת "אסקאי הפוך" דמויות פנטזיה מועברות מן היקום המקביל לכדור הארץ ו/או נאלצות להיטמע בחברה המודרנית.
צ'ינגיז מוסטפייב
צ'ינגיז מוסטפייב (, נולד ב-11 במרץ 1991) הוא זמר, פזמונאי וגיטריסט אזרי, הוא נבחר לייצג את אזרבייג'ן באירוויזיון לשנת 2019 בתל אביב, ישראל עם שירו Truth.
ביוגרפיה.
מוסטפייב נולד במוסקבה, רוסיה ועבר בגיל שש לקאזאח שבאזרבייג'ן כשהיה בן שש. מוסטפייב למד לנגן בגיטרה באופן עצמאי וחיבר את שיריו לבד כשהיה עדיין ילד צעיר.
בגיל 13 עבר מוסטפייב עם אמו ואחיו לבאקו, היכן שהתקיימו האודישנים לגרסה האזרית של התוכנית "פופ איידול" ב-2007. מוסטפייב ניצח בתחרות והפך לכוכב עולה בתעשיית המוזיקה באזרבייג'ן. ב-2013 הוא ייצג את אזרבייג'ן בתחרות ה-New Wave ממנה פרחו זמרים מזרח אירופאים רבים. הוא הגיע למקום ה-11 וזכה לשיר עם פולינה גאגארינה.
שלוש שנים לאחר מכן חזר מוסטפייב לעולם הטלוויזיה ונבחן לתוכנית "The Voice Ukrine", הוא עבר את האודישנים אך הודח מיד לאחר מכן בשלב הדו-קרבים הראשון. לאחר מכן הקים מוסטפייב את להקתו "Palmas". הלהקה התמחתה במוזיקה טורקית מסורתית בשילוב פלמנקו, רוק ופופ. מוסטפייב עזב את הלהקה לאחר זמן קצר והתמקד בקריירת הסולו שלו כשהוא מוציא שיר בשם "Tenha Gezen".
ב-8 במרץ 2019 נחשף כי מוסטפייב הוא נציג אזרבייג'ן באירוויזיון 2019 והוא יעשה זאת עם שירו "Truth".
קומי סלום קלאסו
קומי סלום קלאסו (; נולד ב-10 בפברואר 1960) הוא פוליטיקאי שכיהן בין השנים 2015–2020 כראש ממשלת טוגו תחת הנשיא פור ניאסנגבה. בעבר כיהן גם כשר התרבות והספורט (2000–2003) וכשר החינוך (2003–2007).
פטקה
הפטקה (סמל: MOP$ או 元, בסינית: 澳門圓, פיניין: Àomén Yuán, בפורטוגזית: Pataca de Macau) הוא המטבע של מקאו. הפטקה מחולק ל-10 אבוס (毫/avos).
את הפטקה מנפיק בנק סין (中國銀行/Banco da China) ו-בנקו נאסיונל אולטראמרינו (大西洋銀行/Banco Nacional Ultramarino).
בריגי רפיני
בריגי רפיני (בצרפתית: Brigi Rafini; נולד ב-7 באפריל 1953) הוא פוליטיקאי שכיהן כראש ממשלת ניז'ר בין אפריל 2011 לאפריל 2021 תחת הנשיא מהמדואו איסופו. כיהן כשר החקלאות בסוף שנות ה-80 וסגן-הנשיא הרביעי של בית המחוקקים החד-ביתי האספה הלאומית מ-2004 עד 2009.
ראשית חייו.
רפיני הוא חלק משבט הטוארג, הוא נולד באיפרואן במחוז אגדז שהיה חלק מהקולוניה הניגרית באפריקה המערבית הצרפתית. הוא למד בבית ספר יסודי ובית ספר תיכון באיפרואן ואגדז. בין השנים 1971 ל-1974, למד בבית הספר הלאומי לאדמיניסטרציה בניאמיי, בירת ניז'ר וב-1978 חזר ללימודי המשך עד 1981. ב-1994, רפיני שב לפריז, ולמד בבית הספר הצרפתי לאומי לאדמיניסטרציה שם למד כשנה.
הצטרפות לפוליטיקה.
מתחילת שנות ה-80, ייצג רפיני ארבע מפלגות. הוא היה במפלגת "התנועה הלאומית לפיתוח חברתי" (MNSD), כשהייתה חלק מהמפלגה המאוחדת (1991-1989), ועזב למפלגה שהתפצלה "הברית הניז'רית לדמוקרטיה ושינוי" (ANDP) במהלך הרפובליקה הדמוקרטית השלישית (1996-1993). הוא סייע ביצירת מפלגת "כינוס לדמוקרטיה ושינוי" (RDP-Jama'a) במהלך נשיאותו של איברהים ברה מאינסרה (1999-1996). הוא היה חבר באספה הלאומית במהלך הרפובליקה החמישית (2009-1999) עד שהצטרף ל"מפלגה הניז'רית לדמוקרטיה וסוציאליזם" (PNDS), שנבחרה ב-2011.
כראש הממשלה.
בבחירות שנערכו בתחילת 2011, נבחר מהמדואו איסופו לנשיא ניז'ר. הוא מינה את רפיני לראש הממשלה וממשלתו בת 23 השרים הושבעה ב-21 באפריל 2011. ב-2 באפריל 2016 כשאיסופו הושבע לכהונתו השנייה, נבחר רפיני שוב לראשות הממשלה.
פטקה של מקאו
פאוור ריינג'רס ביסט מורפרס
פאוור ריינג'רס ביסט מורפרס (באנגלית: Power Rangers Beast Morphers) היא סדרת פעולה והרפתקאות אמריקאית לילדים בזיכיון ה"פאוור ריינג'רס". העלילה מתמקדת בצוות הפאוור ריינג'רס שנלחם בכוחות הרשע המבקשים להשתלט על היקום.
פרק הבכורה של הסדרה עלה לשידור בארצות הברית ב-2 במרץ 2019 בערוץ ניקלודיאון. בישראל הסדרה שודרה לראשונה בערוץ TeenNick ב-5 באפריל 2020, וזאת הייתה העונה החמישית (לא כולל שני הסרטים המקוריים: "מייטי מורפין פאוור ריינג'רס הסרט" ו"פאוור ריינג'ס טורבו הסרט") שדובבה לעברית בארץ, אחרי שתי קלטות הווידאו של "פאוור ריינג'רס צוות הצלה" משנת 2000.
תקציר העלילה.
בעתיד, מדענים גילו דרך להפיק אנרגיה ירוקה על ידי שימוש ב"רשת ההתמרה" (The Morhpin Grid). אמנם וירוס בשם "איווקס" רוצה להשחית טכנולוגיה זו ולהשתמש בה לרעה.
דמויות.
נבלים.
לוחמי רגל
איניאציו קאסיס
איניאציו קאסיס (באיטלקית: Ignazio Cassis; נולד ב-13 באפריל 1961) הוא פוליטיקאי שווייצרי, נשיא שווייץ לשנת 2022. מכהן כראש מחלקת ענייני החוץ במועצה הפדרלית (הממשלה) של שווייץ.
ביוגרפיה.
קאסיס נולד בעיר ססה (Sessa) שבקנטון טיצ'ינו למשפחה בת ארבעה ילדים. בלידתו היה אזרח איטלקי. בגיל 15 התאזרח בשווייץ וויתר על אזרחותו האיטלקית. ב-1991 חזר להיות בעל אזרחות כפולה, אך ויתר עליה לפני שנבחר לכהן במועצת הברית.
ב-1987 סיים לימודי רפואה באוניברסיטת ציריך. התמחה ברפואה פנימית ובבריאות הציבור, וקיבל גם תואר מוסמך בתחום האחרון. בשנת 1998 קיבל תואר דוקטור ברפואה מאוניברסיטת לוזאן. בשנים 1996-2008 היה רופא קנטון טיצ'ינו. מ-2008 ועד 2012 היה סגן יושב ראש האגודה הרפואית השווייצרית. שירת כרופא גדודי של יחידת חיל רגלים הררית בצבא שווייץ וכן שירת במטה חיל הרפואה והגיע לדרגת רב-סרן.
בגיל מאוחר יחסית נכנס לפוליטיקה, הצטרף למפלגה הליברלית של שווייץ, וכיהן באספה הפדרלית מ-2007 ועד 2017. בספטמבר 2017 גבר על שני מועמדים אחרים ממפלגתו ונבחר לכהן במועצת הברית במקום דידייה בורקהלטר. בכך היה לחבר הראשון במועצה מטעם קנטון טיצ'ינו מאז 1999. ב-1 בנובמבר 2017 החל לכהן כראש מחלקת ענייני החוץ.
קאסיס נשוי ומתגורר בכפר מונטניולה (Montagnola) שבטיצ'ינו.
ג'ייסון מוריו
קרן השקעות
קרן השקעות היא ישות המשקיעה את כספם של קבוצת משקיעים יחד. קרנות השקעה הן מוצרי פיננסי שנוצרו במטרה לאסוף הון של משקיעים, ולהשקיע את ההון הזה ביחד באמצעות תיק של מכשירים פיננסיים כגון מניות, אג"ח וניירות ערך, ועוד.
לקרנות השקעה תפקיד מכריע בהקלת צבירת החיסכון האישי, בין אם להשקעה או לפרישה לפנסיה. כמו כן, הן מאפשרות חסכונות מוסדיים ואישיים להשקיע את משאביהן בחברות ובפרויקטים התורמים לצמיחה כלכלית ולתעסוקה.
קיימים סוגים רבים של קרנות השקעות. לדוגמה, קרן השקעות פרטיות.
יתרונות וחסרונות קרן השקעות.
יתרון לגודל
מנגנון הקרן.
לקרן השקעות יש חשבון בנק שאליו מפקידים המשקיעים את כספם לאותו חשבון. לקרן מנהלי השקעות הקונים נכסים בעזרת הכספים שהופקדו. לדוגמה מנהלי השקעות בקרן נדל"ן ירכשו בעלות על אדמות ומבנים באמצעות הכספים שהופקדו.
המשקיע, על מנת יוכל להוכיח שהוא אכן השקיע בקרן, מקבל מניות מהקרן ביום שבו השקיע את כספו בקרן (לעיתים נעשה שימוש במושג יחידות במקום מניות). נתח המניות שמקבל המשקיע מתוך הסך כל המניות של הקרן, ביום ההשקעה, שווה לנתח הכסף שהעביר לקרן ביחס לסך שווי הקרן (נניח שלפני שהמשקיע המסוים העביר את כספו לקרן היה לקרן שווי של 800,000 ש"ח ולכל משקיעי הקרן היו בסך הכל 8,000,000 מניות. כע ביום ההשקעה, המשקיע מעביר לקרן 200,000 ש"ח. אזי, הקרן תקצה 2,000,000 מניות חדשות ותעביר אותן למשקיע. לאחר שהמניות עברו למשקיע, שווי הקרן 1,000,000 ש"ח ולקרן יש סך הכל 10,000,000 מניות. לכן, למשקיע החדש יש 20% בעלות על הקרן).
המשקיע שבבעלותו מניות של קרן יכול למכור את מניותיו למשקיע אחר. ערך המניות נקבע לפי ערך סך הנכסים של הקרן (פחות התחייבויות הקרן. כלומר, פחות חובות הקרן). אם ערך הנכסים עלה בין מועד הקניה של מניות הקרן למועד המכירה של מניות הקרן, אז המשקיע מרוויח. ב"קרן פתוח" (לעומת "קרן סגורה") ניתן למכור את המניות חזרה לקרן (מכירה חזרה לקרן נקראת גם "פדיון" המניות). סכום כסף שעל הקרן לשלם למשקיע עבור מניותיו נקבע על ידי שווי של הקרן. את השווי לצורך פדיון מחשבים רואי החשבון של הקרן. שווי לשם פדיון נקרא "שווי הנכסים נטו" של הקרן. "שווי בנכסים נטו" של הקרן שווה לסך ערך כל הנכסים בקרן פחות (נטו מ) שווי סך כל ערך ההתחייבויות של הקרן.
עמילות מכס